**Declarație de angajament**

Subsemnatul ............................................. posesor al CI seria ......... nr. ....................., eliberată de................................., în calitate de candidat la concursul organizat în cadrul proiectului „Ocupare și economie socială în Regiunea Vest”, Cod MySMIS: 311741, mă angajez ca în situația în care voi fi declarat câștigător:

* Să dețin calitatea de reprezentant legal, acționar unic/acționar majoritar și administrator al afacerii nou înființate și sprijinite prin proiect; să reprezint societatea, să am rol executiv în intreprindere, să fiu efectiv cel care asigură gestiunea afacerii, să fiu responsabil de patrimoniul intreprinderii înființate, să am responsabilitatea de a garanta întru totul desfășurarea legală a activității economice și realizarea obiectelor de activitate;
* Să angajez în cadrul intreprinderii sociale minim 4 persoane, cu normă de lucru de cel puțin 4 ore/zi, pe perioada nedeterminată. Toți angajații se vor încadra în una din următoarele categorii: Persoane aflate în căutarea unui loc de muncă, șomeri, șomeri de lungă durată, persoane din grupuri dezavantajate pe piața muncii sau persoane inactive și vor avea obligatoriu domiciliul în regiunile de dezvoltare în care se implementează proiectul, în mediul urban/rural. Nu se va accepta angajarea aceleiași persoane la mai mult de o intreprindere socială înființată în cadrul aceluiași proiect sau la alte proiecte gestionate de către același administrator de schemă de antreprenoriat în cadrul aceluiași apel;
* Să finanțez toate costurile neeligibile (și conexe) aferente proiectului;
* Să asigur cofinanțarea de minim 10% din valoarea sprijinului financiar acordat (cofinanțarea proprie va fi asigurată în bani);
* Să asigur folosința echipamentelor și bunurilor achiziționate prin proiect pentru scopul declarat în proiect;
* Să mențin destinația bunurilor achiziționate prin ajutor de minimis pe o durată de minimum 3 ani de la finalizarea proiectului aferent Contractului de finanțare cu ID ........................;
* Să asigur funcționarea intreprinderii sprijinite prin schema de minimis, pe o perioadă de minimum 18 luni pe perioada implementării proiectului aferent contractului de finanțare;
* Să asigur perioada de sustenabilitate de minimum 13 luni, ceea ce presupune continuarea funcționării afacerii, inclusiv cu obligația menținerii locurilor de muncă;
* Să mențin valabilitatea atestatului de intreprindere socială pe întreaga perioadă de implementare și sustenabilitate;
* Să respect, pe durata pregătirii proiectului și a implementării acestuia, prevederile legislației comunitare și naționale în domeniul egalității de șanse, nediscriminării, protecției mediului, achizițiilor publice și al schemei de minimis.

Subsemnatul declar că voi informa Camera de Comerț, Industrie și Agricultură Caraș-Severin în calitate de Administrator al schemei de ajutor de minimis în cadrul proiectului „Ocupare și economie socială în Regiunea Vest”, Cod MySMIS: 311741, cu privire la orice modificare survenită în circumstanțele sus-menționate pe parcursul implementării planului de afaceri.

Data: ..............................................

Semnătura: ..............................................